ལིས་ཁི་ཆང་གིས་གསུངས་རྒྱུར།ཀྲུང་གོ་དང་འཇར་པན།ཧན་གོ་བཅས་ནི་མཚོ་ཁོངས་འབྲེལ་བའི་ཁྱིམ་མཚེས་རྒྱལ་ཁབ་ཡིན་པ་དང་ཤུགས་རྐྱེན་གལ་ཆེན་ཐེབས་པའི་འཛམ་གླིང་གི་དཔལ་འབྱོར་དངོས་ཕུང་གཙོ་བོ་ཡིན།རྒྱལ་ཁབ་གསུམ་གྱི་དཔལ་འབྱོར་ཉོ་ཚོང་མཉམ་ལས་ལ་གསོན་ཤུགས་ཆེན་པོ་ལྡན་པ་དང་མཉམ་ལས་མཉམ་རྒྱལ་གྱི་མདུན་ལྗོངས་རྒྱ་ཆེན་པོ་ཡོད།དེང་སྐབས་ཀྲུང་གོ་དང་འཇར་པན།ཧན་གོ་བཅས་ཀྱི་དཔལ་འབྱོར་ཐད་འཕེལ་རྒྱས་ཀྱི་རྣམ་པ་ཅུང་བཟང་བོ་བྱུང་བ་དང་།རྒྱལ་ཁབ་གསུམ་གྱི་འགོ་ཁྲིད་པའི་གྲོས་ཚོགས་དེ་ལོ་གཉིས་དང་ཕྱེད་ཀའི་རྗེས་སུ་སླར་གསོ་བྱས་པ་ནི་ཐོབ་སླ་མོ་ཞིག་མིན་པ་དང་དེ་ལ་གཅེས་སྤྲས་བྱེད་འོས་པ་ཞིག་ཡིན།ང་ཚོས་ཧུར་ཐག་སྒོས་ཞི་ཞིང་བརྟན་འཇགས་ཡིན་པའི་འཕེལ་རྒྱས་ཁོར་ཡུག་གསར་སྐྲུན་བྱེད་པ་དང་།ཞི་བའི་འཕེལ་རྒྱས་ཀྱི་བགྲོད་ལམ་དུ་སྐྱོད་པ་རྒྱུན་འཁྱོངས་བྱེད་དགོས་པར་མ་ཟད།ཕན་ཚུན་གྱི་ཁེ་ཕན་ལ་འབྲེལ་བ་ཡོད་པའི་གནད་དོན་ལ་བརྩི་འཇོག་བྱས་ནས་གནད་དོན་གལ་ཆེན་དང་འགལ་བ་སྣ་ཚོགས་འོས་འཚམ་སྒོས་ཐག་གཅོད་དགོས།གཅིགདཔལ་འབྱོར་འཛམ་གླིང་ཅན་དང་རང་མོས་ཉོ་ཚོང་སྲུང་སྐྱོབ་བྱེད་པར་མཉམ་དུ་སྐུལ་འདེད་གཏོང་དགོས།གཉིས།དངུལ་གཏོང་དང་ཐོན་ནུས་མཉམ་ལས་རྒྱ་སྐྱེད་དགོས།གསུམ།གསར་སྐྲུན་དང་མི་གཞུང་མཉམ་ལས་ལ་ཤུགས་སྣོན་དགོས་ཟེར།